joelniklaus/EU_Wikipedias huggingface dataset:
Šabwa

Šabwa () oli Hadramautin muinaisen kuningaskunnan pääkaupunki nykyisessä Jemenissä Hadramautin historiallisella alueella. Šabwa oli kukoistaessaan toisella ja ensimmäisellä vuosisadalla eaa. Etelä-Arabian kolmanneksi suurin kaupunki, joka sijaitsi paitsi lähellä suolakaivoksia, mutta myös tärkeän karavaanireitin varrella.

Maantiede

Šabwa sijaitsee nykyisessä Jemenissä Wadi Atfin suulla Wadi Irman varrella. Kaupunki oli aikanaan strategisesti hyvin tärkeällä paikalla karavaanireitillä Najranista luoteessa Timnaan lounaassa. Šabwa oli kukoistaessaan Etelä-Arabian kolmanneksi suurin kaupunki heti Maribin ja Timnan jälkeen. Šabwan alue käsittää noin 60 hehtaaria, josta muurein ympäröidyn kaupungin koko oli noin 15 hehtaaria. Šabwa oli tuolloin tyypilliseen tapaan ympäröivän maatalousalueen keskus lähellä aavikkoa.

Historia
Toisin kuin joidenkin muiden Etelä-Arabian historiallisten kaupunkien nimet, nimi Šabwa viittaa erityisesti itse kaupunkiin, eikä niinkään aluetta asuttaneen heimon nimeen. Vanhoissa piirtokirjoituksissa nimi esiintyy muodossa hgr šbwt, eli kääntäen "Šabwan kaupunki". Joissakin antiikin lähteissä kaupunkiin viitataan nimellä Sabota. Strabon käyttää nimeä Sabata, Ptolemaios muotoa Sabbatha ja Plinius muotoa Sabota.

Kaupunki mainitaan ensimmäisen kerran historiallisissa lähteissä piirtokirjoituksessa RES 3945 600-luvulla eaa. Piirtokirjoituksessa Hadramautin kuningas nimeltä Yada'il mainitaan Saban kuninkaan liittolaisena. Ensimmäiset kiviset rakennukset Šabwassa ilmestyivät ilmeisesti 400-luvulla eaa. Kaupungin sittempi kukoistuskausi ajoittui toiselle ja ensimmäiselle vuosisadalle ennen ajanlaskun alkua. Toisella vuosisadalla eaa. Hadramautin kuningaskunta käsitti alueita lounaaseen aina Qatabanin kuningaskunnan rajoille saakka. Kuningaskunnan merkitys väheni Saban kuningaskunnan valloittaessa sen alueita 200-luvulla jaa. Sabalaiset kukistivat Hadramautin kuningas Ilazz Yalutin armeijat vuosina 217–228 ensin Qatabanissa ja myöhemmin Šabwassa. Lopullisesti kuningaskunta tuhoutui 200-luvun lopulla Saban kuningas Du-Raydan sotaretkellä alueelle.

Myöhemmin keskiajalla arabimaantieteilijät tunsivat edelleen Šabwan, joka tuolloin oli tosin jo vähämerkityksellinen pieni asutuskeskus. Al-Hamdanin mukaan Šabwan asukkaat olivat muuttaneet kaupungistaan Wadi Hadramautin alueelle. Joidenkin mukaan Shibāmin kaupunki nimettiin heidän mukaansa. Arabimaantieteilijät pitivät muinaista Šabwaa osana Himyarin kuningaskuntaa, johon se mahdollisesti myöhemmin kuului. Arabimaantieteilijät mainitsevat myös lähellä sijainneet ja myöhemminkin käytössä olleet suolakaivokset Šabwan lähistöllä. Paikalla sanotaan myös kasvatetun taateleja, joten alue lienee keskiajalla ollut vielä nykyistä hedelmällisempää.

Myöhrmmin Šabwan suurehkon muinaisen kaupungin alueella on ollut kolme kylää, Hajar, Mathna ja Maywan. Šabwan nimi on säilynyt myöhemmän Šabwan maakunnan nimessä. Šabwan kaivauksissa tehtyjä löydöksiä on ollut esillä nykyisen Šabwan maakunnan pääkaupunki Ataqin museolla.

Lähteet

Arkeologiset kohteet Jemenissä
Historialliset kaupungit
Salibandyn miesten maailmanmestaruuskilpailut 2022

Salibandyn miesten maailmanmestaruuskilpailut 2022 pelattiin 5.–13. marraskuuta 2022 Sveitsissä. MM-turnausta on aikaistettu tavanomaisesta ajankohdasta kuukaudella marras-joulukuun vaihteessa pelattavien jalkapallon MM-kisojen takia. Kisat ovat järjestyksessään 14. miesten maailmanmestaruuskilpailut. Kisojen teemana on ilmastoystävällisyys ja järjestäjän tavoitteena on järjestää ensimmäiset hiilineutraalit salibandyn MM-kilpailut.

Karsinnat 

Karsinnat kisoihin pelataan helmikuun aikana 2022. Karsintoihin osallistuu 35 joukkuetta, joista 23 on Euroopasta, 9 Aasia-Oseanian alueelta, 2 Amerikasta ja 1 Afrikasta. Ainoa afrikkalainen joukkue Norsunluurannikon salibandymaajoukkue sijoitetaan Euroopan karsintoihin. Euroopan karsinnoista kisoihin pääsee 10 joukkuetta ja ne pelataan kolmessa kaupungissa kuudessa eri lohkossa helmikuun alussa. Amerikan karsinnat järjestetään helmikuun lopussa ja niistä etenee yksi joukkue lopputurnaukseen. Aasia-Oseanian karsinnoista neljä pääsee kisoihin, mutta karsintojen ajankohtaa ei ole vielä päätetty.

Kilpailuihin osallistuvat joukkueet

Otteluareenat

Lohkoarvonta 
Alkulohkot arvottiin Zurich 8. kesäkuuta 2022. Joukkueet oli jaettu rankingin perusteella neljään arvontakoriin. Arvontajärjestelmä toimi siten, että koreista 1 ja 2 arvottiin kaksi joukkuetta A- ja B-lohkoon. Koreista 3 ja 4 arvottiin kaksi joukkuetta alkulohkoihin C ja D.

Kisajärjestelmä 
Joukkueet on jaettu neljään alkulohkoon, jossa joukkueet pelaavat yhden ottelun muita lohkon joukkueita vastaan. Lohkojen A ja B kaksi parasta etenevät suoraan puolivälieriin. Lohkojen A ja B kaksi viimeistä joukkuetta pelaavat lohkojen C ja D kahta parasta joukkuetta vastaan neljännesvälierissä, joiden voittajat pääsevät puolivälieriin. Loput joukkueet pelaavat sijoitusotteluissa sijoista 13–16

Alkulohkot

Lohko A

Lohko B

Lohko C

Lohko D

Sijoitusottelut

Sijat 13–16 

Sija 15

Sija 13

Sijat 9–12 

Sija 11

Sija 9

Sijat 5–8 

Sija 7

Sija 5

Pudotuspelit

Neljännesväilerät

Puolivälierät

Välierät

Pronssiottelu

Loppuottelu

Lopputulokset

Lähteet 
 https://www.wfc2022.ch

2022
Vuoden 2022 urheilu
Sveitsin salibandy
Zürichin urheilu
Winterthurin urheilu
Melodifestivalen 2001

Melodifestivalen 2001 oli Ruotsissa pidetty laulukilpailu, jossa valittiin Ruotsin edustaja vuoden 2001 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1 567 kappaletta, joista kymmenen valittiin karsinnan finaaliin. Finaali pidettiin 23. helmikuuta Malmössä Malmö musikteaterissa. Finaalissa voittajan valitsivat yhdessä ympäri Ruotsia kokoontuneet alueraadit ja puhelinäänestäjät. Kilpailun voitti yhtye Friends kappaleella Lyssna till ditt hjärta, joka käännettiin kansainvälistä Eurovision laulukilpailua varten englanniksi nimellä Listen to Your Heartbeat.

Pari vuotta sen jälkeen, kun Eurovision laulukilpailussa oli luovuttu orkesterista, siitä luovuttiin pysyvästi myös Melodifestivalenissa (aiemmista MF-kilpailusta 1985 ja 1986 oli järjestetty säästösyistä ilman orkesteria).

Kyseessä on viimeisin yksipäiväisenä tapahtumana pidetty Melodifestivalen, vuodesta 2002 alkaen kilpailu on pidetty joka vuosi moniviikkoisena tapahtumana.

Tulos

Eritellyt raatiäänet
Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, minkä lisäksi puhelinäänestyksen kärkiseitsikko sai pisteitä kaavalla 11-22-44-66-88-110-132.

Lähteet
https://eurovisionworld.com/national/sweden/melodifestivalen-2001
http://natfinals.50webs.com/90s_00s/Sweden2001.html

Eurovision laulukilpailu 2001
Ruotsi Eurovision laulukilpailussa
Melodifestivalen
Laitos

Laitos  voi tarkoittaa useita asioita
 Laitos (yliopisto)
 valtion laitos
 Ilmaitieteen laitos
 liikelaitos
 julkinen liikelaitos
 laitosteatteri
 kriittinen laitos (teos)

Eri tyyppisiä organisaatioita
 avolaitos (vankila)
 energialaitos
 eläkelaitos
 kirjastolaitos
 luostarilaitos
 luottolaitos
 oikeuslaitos
 oppilaitos
 pelastuslaitos
 poliisilaitos
 postilaitos
 ritarilaitos
 sotalaitos
 torpparilaitos
 tutkimuslaitos
 

Eri tyyppisia rakennuksia, installaatioita tai vastaavia
 energiantuotantolaitos
 hoitolaitos
 jätehuoltolaitos
 kaasulaitos
 kalanviljelylaitos
 kasvatuslaitos
 kulttuurilaitos
 kuntoutuslaitos
 kylmälaitos
 mukavuuslaitos (käymälä)
 pakkolaitos
 rangaistuslaitos
 sahalaitos
 sisäoppialaitos
 tuotantolaitos
 työlaitos
 vesihuoltolaitos
 voimalaitos
Melodifestivalen 2000

Melodifestivalen 2000 oli Ruotsissa järjestetty laulukilpailu, jossa valittiin Ruotsin edustaja vuoden 2000 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1 394 kappaletta, joista kymmenen valittiin finaaliin. Finaali pidettiin 10. maaliskuuta Göteborgin oopperassa. Finaalissa nähtiin peräti kymmenen juontajaa, joista kukin esitteli yhden kilpailijan. Voittajan valitsivat yhdessä ympäri Ruotsia kokoontuneet alueraadit ja puhelinäänestäjät. Kilpailun voitti Roger Pontare kappaleella När vindarna viskar mitt namn, joka käännettiin kansainvälistä Eurovision laulukilpailua varten englanniksi nimellä When Spirits Are Calling My Name.

Tulos

Eritellyt raatiäänet
Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, minkä lisäksi puhelinäänestyksen kärkiseitsikko sai pisteitä kaavalla 11-22-44-66-88-110-132.

Lähteet
https://eurovisionworld.com/national/sweden/melodifestivalen-2000
http://natfinals.50webs.com/90s_00s/Sweden2000.html

Eurovision laulukilpailu 2000
Ruotsi Eurovision laulukilpailussa
Melodifestivalen
Rich Brian

Rich Brian (s. 3. syyskuuta 1999) on indonesialainen rap-artisti- ja laulaja-lauluntekijä. Hän nousi julkisuuteen kappaleella "Dat Stick", joka julkaistiin vuonna 2016.

Nuoruus ja ura 
Brian syntyi Jakartassa vuonna 1999. Hän aloitti 11-vuotiaana komediavideoiden tekemisen ja julkaisi niitä sosiaaliseen mediaan. Hän opetteli englantia katsomalla YouTube-videoita ja kuuntelemalla englanninkielistä räppiä.

Brian alkoi julkaisemaan ensimmäisiä kappaleita nimellä Rich Chigga vuonna 2015. Kappaleiden aiheita oli muun muassa Indonesian hallituksen korruptio ja katuväkivalta. Vuonna 2018 hän vaihtoi keskustelua herättävän taiteilijanimensä Rich Brianiksi. Ensimmäisen albumi Amen julkaistiin 88rising-levytysyhtiön kautta vuonna 2018. Seuraavana vuonna kappale "Yellow" debytoi Brianin lauluäänen.

Diskografia

Studioalbumit

EP-levyt

Lähteet 

Indonesialaiset laulajat
Vuonna 1999 syntyneet
Elävät henkilöt
XEE – Evankeliointi elämäntapana

XEE – Evankeliointi Elämäntapana on vuonna 1997 perustettu, seurakuntien kouluttamiseen, evankeliointiin ja opetuslapseuttamiseen erikoistunut järjestö. XEE on tunnustuskuntiin sitoutumaton ja tekee yhteistyötä eri seurakuntien välillä. XEE edustaa Suomessa maailmanlaajuista Evangelism Explosion -järjestöä. XEE järjestää 14-viikkoista koulutusta, joka perustuu D. James Kennedyn keskustelurunkoon.

XEE on järjestänyt muun muassa Varusta Suomi! -kiertueita. Järjestön toiminnanjohtaja on Toni Linjama. XEE on Suomen Evankelisen Allianssin yhteisöjäsen.

Lähteet 

Evankelis-kristilliset järjestöt
Suomalaiset lähetystyöjärjestöt
Melodifestivalen 1999

Melodifestivalen 1999 oli Ruotsissa järjestetty laulukilpailu, jossa valittiin Ruotsin edustaja vuoden 1999 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1 315 kappaletta. Niistä kymmenen valittiin karsinnan finaaliin. Finaali pidettiin 27. helmikuuta Victoriahallenissa Tukholmassa. Voittajan valitsivat yhdessä puhelinäänestäjät ja ympäri Ruotsia kokoontuneet alueraadit. Kilpailun voitti Charlotte Nilsson kappaleella Tusen och en natt, joka käännettiin kansainvälistä Eurovision laulukilpailua varten englanniksi nimelle Take Me to Your Heaven. Kappale voitti myös kansainvälisen Eurovision laulukilpailun.

Tulos

Eritellyt raatiäänet
Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, minkä lisäksi puhelinäänestyksen kärkiseitsikko sai pisteitä kaavalla 11-22-44-66-88-110-132.

Lähteet
http://natfinals.50webs.com/90s_00s/Sweden1999.html
https://eurovisionworld.com/national/sweden/melodifestivalen-1999

Eurovision laulukilpailu 1999
Ruotsi Eurovision laulukilpailussa
Melodifestivalen
Melodifestivalen 1998

Melodifestivalen 1998 oli Ruotsissa järjestetty laulukilpailu, jossa valittiin Ruotsin edustaja vuoden 1998 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1 141 kappaletta, joista kymmenen valittiin karsinnan finaaliin. Finaali pidettiin 14. maaliskuuta Malmö musikteaterissa Malmössä. Voittajan valitsivat ympäri Ruotsia kokoontuneet alueraadit kaksikierroksisessa äänestyksessä. Ensimmäisellä kierroksella raadit valistivat viisi kappaletta toiselle kierrokselle, jossa voittaja äänestettiin. Kilpailun voitti Jill Johnson kappaleella Kärleken är.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Lähteet
http://natfinals.50webs.com/90s_00s/Sweden1998.html
https://eurovisionworld.com/national/sweden/melodifestivalen-1998

Eurovision laulukilpailu 1998
Ruotsi Eurovision laulukilpailussa
Melodifestivalen
Jama

Jama tai JAMA voi tarkoittaa seuraavia:

 Journal of the American Medical Association (JAMA), lääketieteen aikakauslehti
 sukunimenä;
 Matti Jama (1954–1985), suomalainen runoilija
 Omar Jama (s. 1998), suomalainen jalkapalloilija
 Osman Jama Ali (s. 1941), somalialainen poliitikko
 Yusuf Jama (s. 1993), suomalainen jalkapalloilija

Luettelot henkilöistä sukunimen mukaan
Melodifestivalen 1997

Melodifestivalen 1997 oli Ruotsissa järjestetty laulukilpailu, jossa valittiin Ruotsin edustaja vuoden 1997 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1 229 kappaletta. Niistä 12 valittiin karsinnan finaaliin, joka pidettiin 8. maaliskuuta Eriksbergshallenissa Göteborgissa. Voittajan valitsivat ympäri Ruotsia kokoontuneet 11 alueraatia, joista kukin antoi mielestään seitsemälle parhaalle kappaleelle pisteitä kaavalla 1-2-4-6-8-10-12. Kilpailun voitti yhtye Blond kappaleella Bara hon älskar mig.

Tulos

Pistetaulukko

Lähteet
http://natfinals.50webs.com/90s_00s/Sweden1997.html
https://eurovisionworld.com/national/sweden/melodifestivalen-1997

Eurovision laulukilpailu 1997
Ruotsi Eurovision laulukilpailussa
Melodifestivalen
Ruusuorakko

Ruusuorakko (Ononis spinosa) on monivuotinen ruusunpunakukkainen hernekasvilaji. Lajin rajaus on ongelmallinen, sillä siihen yhdistetään vaihtelevasti eri orakkotaksoneita, jolloin alalajien määrä vaihtelee. Suomessa luokitellaan nykyisin kenttäorakko (Ononis spinosa subsp. arvensis, syn. subsp. hircina, aiemmin lajina Ononis arvensis) ja rento-orakko (Ononis spinosa subsp. maritima, syn. subsp. procurrens, aiemmin lajina Ononis repens) ruusuorakon alalajeiksi. Ruusuorakko on karvainen ruoho tai pikkupensas, joka kasvaa 20–60 senttimetriä korkeaksi. Alalajeista kenttäorakko on ruohomaisin ja piikkiorakko varren tyveltä puutunut. Lehdet ovat korvakkeellisia, kolmisormisia tai ehyitä, hammaslaitaisia, nystykarvaisia. Vaaleanpunaiset kukat kasvavat yksittäin tai pareittain lehtihangoissa. Palko sisältää yhdestä kolmeen siementä. Ruusuorakko esiintyy lähes koko Euroopassa, lisäksi Länsi-Aasiassa ja Pohjois-Afrikassa.

Lähteet 

Orakot
Melodifestivalen 1996

Melodifestivalen 1996 oli Ruotsissa järjestetty laulukilpailu, jossa valittiin Ruotsin edustaja vuoden 1996 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1 323 kappaletta. Niistä kymmenen valittiin finaaliin. Finaali järjestettiin 24. helmikuuta Victoriahallenissa Tukholmassa. Finaalissa voittajan valitsivat 11 ympäri Ruotsia kokoontunutta alueraatia kaksikierroksisessa äänestyksessä. Ensimmäisellä kierroksella raadit valitsivat viisi kappaletta toiselle kierrokselle, jossa raadit äänestivät voittajan. Kilpailun voitti yhtye One More Time kappaleella Den vilda.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Lähteet
http://natfinals.50webs.com/90s_00s/Sweden1996.html
https://eurovisionworld.com/national/sweden/melodifestivalen-1996

Eurovision laulukilpailu 1996
Ruotsi Eurovision laulukilpailussa
Melodifestivalen
Kalle Laanet

Kalle Laanet (s. 25. syyskuuta 1965 Orissaare) on virolainen reformipuolueen poliitikko ja entinen poliisi. Hän toimi Viron puolustusministerinä vuosina 2021–2022. Kesäkuusta heinäkuuhun 2022 Laanet toimi myös Viron sisäministerinä, kun pääministeri Kaja Kallas erotti keskustapuolueen ministerit. Aiemmin Laanet on toiminut Viron sisäministerinä vuosina 2005–07. Hän kuului vuoteen 2012 saakka keskustapuolueeseen, josta hänet erotettiin hänen puoluetta kritisoineiden ulostulojensa takia. Vuosina 2007–21 hän oli edustajana riigikogussa.

Yksityiselämä
Laanet on naimisissa ja hänellä on yksi poika sekä kaksi tytärtä.

Lähteet

Aiheesta muualla
 Kalle Laanet Viron hallituksen verkkosivuilla 

Viron reformipuolueen poliitikot
Viron keskustapuolueen poliitikot
Viron puolustusministerit
Viron sisäministerit
Riigikogun jäsenet
Virolaiset poliisit
Vuonna 1965 syntyneet
Elävät henkilöt
Bethelin raamattukoulu

Bethelin raamattukoulu () oli Charles Fox Parhamin perustama raamattukoulu Topekan kaupungissa, Kansasin osavaltiossa. Raamattukoulu perustettiin lokakuussa 1900. Koulurakennuksena toimi Stone's Folly -nimellä tunnettu keskeneräinen loistohuvila. Koulun ainoa oppikirja oli Raamattu, jota koulussa tutkittiin järjestelmällisesti. Raamattukoulun toiminta päättyi keväällä 1901, kun Stone's Follyn omistajat myivät kiinteistön.

Helluntaiherätyksen alku 
Koulussa opiskeli neljäkymmentä opiskeijaa. Parhamin johdolla opiskelijat tutustuivat Apostolien tekoihin. Koulussa tutkittiin erityisesti Pyhän Hengen kastetta ja todisteita sen saamisesta. Apostolien tekojen tutkimisesta syntyi tapahtumasarja, joka synnytti uuden herätysliikkeen.

Parhamille itselle syntyi käsitys, että Jumala antaisi lähetystehtävän suorittamista varten kyvyn puhua jotakin tunnettua vierasta kieltä, ensimmäisen helluntaipäivän esimerkin mukaisesti. Myöhemmin opiskelijat tulivat itsenäisesti, toisistaan tietämättä, samankaltaiseen johtopäätökseen. Raamattukoulussa opiskellut Agnes Ozman oli ensimmäinen opiskelija, joka puhui kielillä. Myöhemmin lähes kaikki raamattukoululaiset kokivat Pyhän hengen vuodatuksen ja Topekan tapahtumat tulivat kuuluisiksi sanomalehtikirjoitusten välityksellä.

Raamattukoulun myymisen jälkeen Parham julisti evankeliumia monilla paikkakunnilla ja piti raamattukoulua mm. Kansas Cityssä, Galenassa, Baxter Springsissä, Joplinissa, Orchardissa ja Houstonissa. Vuoteen 1906 mennessä Parhamin herätyksen vaikutuspiiriin oli tullu arviolta noin 25 000 henkilöä. Houstonissa William J. Seymour tutustui Parhamin opetukseen ja vei tämän opetuksen Los Angelesiin, jossa hän aloitti Azusa-kadun herätyksen.

Lähteet

Viitteet 

Helluntaiherätys
Kansasin rakennukset ja rakennelmat
Melodifestivalen 1995

Melodifestivalen 1995 oli Ruotsissa järjestetty laulukilpailu, jossa valittiin Ruotsin edustaja vuoden 1995 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 986 kappaletta. Niistä kymmenen valittiin finaaliin. Finaali käytiin 24. helmikuuta Malmö musikteaterissa Malmössä. Finaalissa voittajan valitsivat 11 ympäri Ruotsia kokoontunutta alueraatia kaksikierroksisessa äänestyksessä. Ensimmäisellä kierroksella raadit valitsivat viisi kappaletta toiselle kierrokselle, jossa raadit äänestivät voittajan. Kilpailun voitti Jan Johansen kappaleella Se på mig.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Lähteet
http://natfinals.50webs.com/90s_00s/Sweden1995.html
https://eurovisionworld.com/national/sweden/melodifestivalen-1995

Eurovision laulukilpailu 1995
Ruotsi Eurovision laulukilpailussa
Melodifestivalen
Pyhitysliike

Pyhitysliike () on vuonna 1867 alkunsa saanut amerikkalainen liike, joka syntyi vastareaktiona metodismin maallistumiselle. Liike korosti uudestisyntymisen ohella "toista siunasta" eli kertakaikkista kokemuksellista pyhitystä. Pyhitysliike sai alkunsa New Jerseyssä järjestetyillä kesäjuhlilla. Juhlien seurauksena perustettiin National Holiness Association. Ensimmäiset pyhitysliikkeen kannattajat olivat metodisteja, mutta lyhyessä ajassa liike levisi myös muihin kirkkokuntiin. Vuosisadan vaihteessa Englannissa ja Yhdysvalloissa julkaistiin paljon kirjoja ja lauluja Pyhän Hengen toiminnasta.

Yhdysvalloista pyhitysliike levisi Englantiin, jossa ryhdyttiin järjestämään Keswick-konventteja vuodesta 1875 lähtien. Vuosien 1880-90 vaiheilla pyhitysliike oli levinnyt Yhdysvalloissa hyvin laajalti. Liikkeen kannattajilla oli neljä kustantamoa ja erilaisten lehtien lukumääräksi arvioitiin noin neljäkymmentä. Samaan aikaan liike kohtasi arvostelua, jonka vuoksi monet liikkeen kannattajat erosivat kirkkokunnisstaan ja perustivat pieniä pyhitysseurakuntia eri puolille Yhdysvaltoja. Suurimmaksi pyhityskirkkokunnaksi muodostui Los Angelesissa perustettu Nazarene Church.

Oppi 
Yksi pyhitysliikkeeessä ilmenneistä painotuksista on ollut Pyhän Hengen vuodatuksen odotus. Tästä odotuksesta puhuttiin Joelin kirjassa termillä "myöhäissade" tai "syyssade" ().  Tämän tulkinnan mukaan ennen Kristuksen toista tulemista koettaisiin vielä kerran apostolisen ajan tapahtumia.

"Toisen siunauksen"  käsite sai englantilaisessa anglikaanipohjaisessa pyhitysliikkeessä uuden merkityksen. Aikaisemmin sisältönä oli painotettu puhdistautumisen kokemusta. Keswickiläisessä liikkeessä toisella siunauksella tarkoitettiin voiman saamista palvelustehtävää varten. Pyhityksen käsitys miellettiin liikkeessä reformoidun teologian mukaisesti progressiivisena eikä kertakaikkisena tapahtumana. Keswickiläinen käsitys sijaa myös amerikkalaisen pyhitysliikkeen parissa 1890-luvulla.

Lähteet

Viitteet 

Herätysliikkeet
Metodismi
Kristilliset liikkeet
Melodifestivalen 1994

Melodifestivalen 1994 oli Ruotsissa järjestetty laulukilpailu, jossa valittiin Ruotsin edustaja vuoden 1994 Eurovision laulukilpailuun. Kilpailu pidettiin avoimena sävellyskilpailuina, johon lähetettiin 1 560 kappaletta. Niistä kymmenen valittiin finaaliin. Finaali pidettiin 12. maaliskuuta SVT:n tv-talossa Tukholmassa. Finaalissa voittajan valitsivat 11 ympäri Ruotsia kokoontunutta alueraatia kaksikierroksisessa äänestyksessä. Ensimmäisellä kierroksella raadit valitsivat viisi kappaletta toiselle kierrokselle, jossa raadit äänestivät voittajan. Kilpailun voitti duo Marie Bergman ja Roger Pontare kappaleella Stjärnorna.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Lähteet
http://natfinals.50webs.com/90s_00s/Sweden1994.html
https://eurovisionworld.com/national/sweden/melodifestivalen-1994

Eurovision laulukilpailu 1994
Ruotsi Eurovision laulukilpailussa
Melodifestivalen
Apostolinen kirkko

Apostolinen kirkko on vuonna 1916 perustettu, vuoden 1904 Walesin herätyksestä alkunsa saanut helluntailiike. Kirkkokunta toimii yli 100 maassa ja liikkeeseen kuuluvat seurakunnat ovat autonomisia. Liikkeen suurin haara toimii Yhdistyneessä kuningaskunnassa, jossa se toimii Englannissa, Skotlannissa, Walesissa ja Pohjois-Irlannissa. Liike on paikallisseurakuntien verkosto ja toimii yhteistyössä paikallisseurakuntien johtajien kanssa. Liikkeellä on maailmanlaajuisesti noin 5-7 miljoonaa jäsentä ja se lasketaan osaksi helluntaiherätystä.

Lähteet 

Helluntaiherätys
Melodifestivalen 1993

Melodifestivalen 1993 oli Ruotsissa järjestetty laulukilpailu, jossa valittiin Ruotsin edustaja vuoden 1993 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1569 kappaletta. Niistä kymmenen valittiin finaaliin. Finaali pidettiin 5. maaliskuuta Lisebergshallenissa Göteborgissa. Finaali pidettiin kaksikierroksisena. Ensimmäisellä kierroksella 11 alueraatia ympäri Ruotsia valitsivat viisi kappaletta toiselle kierrokselle. Toisella kierroksella voittaja valittiin puhelinäänestyksellä siten, että Ruotsi oli jaettu seitsemään alueeseen siten, että kappaleet saivat kunkin alueen puhelinäänestystuloksen mukaan pisteitä kaavalla 1-2-4-6-8. Kilpailun voitti yhtye Arvingarna kappaleella Eloise.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Lähteet
http://natfinals.50webs.com/90s_00s/Sweden1993.html
https://eurovisionworld.com/national/sweden/melodifestivalen-1993

Eurovision laulukilpailu 1993
Ruotsi Eurovision laulukilpailussa
Melodifestivalen
Melodifestivalen 1992

Melodifestivalen 1992 oli Ruotsissa järjestetty laulukilpailu, jossa valittiin Ruotsin edustaja vuoden 1992 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1544 kappaletta. Niistä kymmenen valittiin finaaliin. Finaali pidettiin 14. maaliskuuta Cirkuksessa Tukholmassa. Finaali pidettiin kaksikierroksisena. Ensimmäisellä kierroksella 11 alueraatia ympäri Ruotsia valitsi viisi kappaletta toiselle kierrokselle. Toisella kierroksella alueraadit äänestivät voittajan. Kilpailun voitti Christer Björkman kappaleella I morgon är en annan dag.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Lähteet
http://natfinals.50webs.com/90s_00s/Sweden1992.html
https://eurovisionworld.com/national/sweden/melodifestivalen-1992

Eurovision laulukilpailu 1992
Ruotsi Eurovision laulukilpailussa
Melodifestivalen
Melodifestivalen 1991

Melodifestivalen 1991 oli Ruotsissa järjestetty laulukilpailu, jossa valittiin Ruotsin edustaja vuoden 1991 Eurovision laulukilpailuun. Kilpailu pidettiin avoimena sävellyskilpailuna, johon vastaanotettiin 1323 kappaletta. Niistä kymmenen valittiin finaaliin. Finaali pidettiin 31. maaliskuuta Malmö musikteaterissa Malmössä. Ensimmäisellä kierroksella 11 alueraatia ympäri Ruotsia valitsivat viisi kappaletta toiselle kierrokselle. Toisella kierroksella alueraadit äänestivät voittajan. Kilpailun voitti Carola kappaleella Fångad av en stormvind. Kappale voitti myös kansainvälisen Eurovision laulukilpailun.

Tulos

Ensimmäinen kierros

Toinen kierros

Lähteet
http://natfinals.50webs.com/90s_00s/Sweden1991.html
https://eurovisionworld.com/national/sweden/melodifestivalen-1991

Eurovision laulukilpailu 1991
Ruotsi Eurovision laulukilpailussa
Melodifestivalen
Church of God in Christ

Church of God in Christ (lyh. COGIC) on amerikkalainen helluntailainen tunnustuskunta. COGIC on Yhdysvaltain suurin helluntaikirkko ja sen juuret ovat pyhitysliikkeessä. Liikkeen jäsenet ovat pääosin afroamerikkalaisia ja liikkeellä on miljoonia kannattajia. COGIC toimii 112 maassa ympäri maailmaa. Kirkon perustaja oli Charles Harrison Mason, jonka vanhemmat olivat Baptistisen lähetyskirkon jäseniä. Liike on perustettu 1897 ja se järjestäytyi ensimmäisessä helluntailaisessa yleiskokouksessa vuonna 1907.

Lähteet 

Helluntaiherätys
Melodifestivalen 1990

Melodifestivalen 1990 oli Ruotsissa järjestetty laulukilpailu, jossa valittiin Ruotsin edustaja vuoden 1990 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1223 kappaletta. Kappaleista kymmenen valittiin finaaliin. Finaali pidettiin 9. maaliskuuta Rondo-konserttilavalla Göteborgissa. Finaalissa voittajan valitsi 11 ympäri Ruotsia kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti yhtye Edin-Ådahl kappaleella Som en vind.

Tulos

Pistetaulukko

Lähteet
http://natfinals.50webs.com/90s_00s/Sweden1990.html
https://eurovisionworld.com/national/sweden/melodifestivalen-1990

Eurovision laulukilpailu 1990
Ruotsi Eurovision laulukilpailussa
Melodifestivalen
Melodifestivalen 1989

Melodifestivalen 1989 oli Ruotsissa järjestetty laulukilpailu, jossa valittiin Ruotsin edustaja vuoden 1989 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1223 kappaletta. Kappaleista kymmenen valittiin finaaliin. Finaali pidettiin 11. maaliskuuta Globenissa Tukholmassa. Finaalissa voittajan valitsivat 11 ympäri Ruotsi kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti Tommy Nilsson kappaleella En dag.

Tulos

Pistetaulukko

Lähteet
http://natfinals.50webs.com/70s_80s/Sweden1989.html
https://eurovisionworld.com/national/sweden/melodifestivalen-1989

Eurovision laulukilpailu 1989
Ruotsi Eurovision laulukilpailussa
Melodifestivalen
Melodifestivalen 1988

Melodifestivalen 1988 oli Ruotsissa järjestetty laulukilpailu, jossa valittiin Ruotsin edustaja vuoden 1988 Eurovision laulukilpailuun. Kilpailu pidettiin avoimena sävelyskilpailuna, johon lähetettiin 1100 kappaletta. Niistä 12 valittiin finaaliin. Finaali pidettiin 27. helmikuuta Malmö stadsteaterissa Malmössä. Finaalissa voittajan valitsivat ympäri Ruotsia kokoontuneet 11 alueraatia kaksikierroksisessa äänestyksessä. Ensimmäisellä kierroksella raadit valitsivat kuusi kappaletta toiselle kierrokselle. Toisella kierroksella raadit äänestivät voittajan. Kilpailun voitti Tommy Körberg kappaleella Stad i ljus.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Pistetaulukko

Lähteet
http://natfinals.50webs.com/70s_80s/Sweden1988.html
https://eurovisionworld.com/national/sweden/melodifestivalen-1988

Eurovision laulukilpailu 1988
Ruotsi Eurovision laulukilpailussa
Melodifestivalen
Abdulkadir Said Ahmed

Abdulkadir Said Ahmed (s. 17. heinäkuuta 1999) on somalilainen jalkapalloilija, joka pelaa keskikenttäpelaajana suomalaisessa Njs Nurmijärvessä ja Somalian maajoukkueessa. Hänellä on myös Suomen kansalaisuus.

Abdulkadir Said Ahmed on Ahmed Said Ahmedin nuorempi veli. He aloittivat junioreina Lehmon Pallossa Kontiolahdella.

Lähteet 

Somalialaiset jalkapalloilijat
Vuonna 1999 syntyneet
Elävät henkilöt
Keski-Suomen hyvinvointialue

Keski-Suomen hyvinvointialue vastaa 22 Keski-Suomen kunnan sosiaali-, terveys- ja pelastustoimen palveluista, ja sen toiminta käynnistyy 1. tammikuuta 2023. Nämä tehtävät siirtyvät hyvinvointialueen vastuulle alueen kunnilta ja kuntayhtymiltä. Tehtäviä hoitava henkilöstö siirtyy kunnista ja kuntayhtymistä hyvinvointialueen palvelukseen. Tämä vähentää kuntien palkkakustannuksia. Ikääntymisestä ja sairastumisista johtuvat kulut siirtyvät kunnilta hyvinvointialueelle. Toimintaa varten tarvittavat tilat ja välineet siirtyvät myös hyvinvointialueen hallintaan. Keski-Suomen sairaanhoitopiiri ja Keski-Suomen pelastuslaitos purkautuvat, ja niiden omaisuus sekä velat siirtyvät hyvinvointialueelle.  Koko maassa on yhteensä 21 hyvinvointialuetta. 

Keski-Suomen hyvinvointialueen johtoon valittiin 69 aluevaltuutettua. Vaalit järjestettiin 23. tammikuuta 2022. Keski-Suomen hyvinvointialueen valtuusto valitsi 14. kesäkuuta 2022 järjestetyssä kokouksessa Keski-Suomen hyvinvointialueen johtajaksi Jan-Johannes Tolletin. Tehtävä on määräaikainen ja se kestää kuusi vuotta. Keski-Suomen hyvinvointialueen hallitus valitsi kokouksessaan 23.elokuuta 2022 sosiaali- ja terveyspalveluiden toimialajohtajaksi Kati Kallimon ja pelastusjohtajaksi Ville Mensalan. Virkatehtävät alkavat 1.tammikuuta 2023 ja virat ovat toistaiseksi voimassa olevia.

Kunnat 

Hyvinvointialueeseen kuuluu 22 kuntaa, joista 6 on kaupunkeja.

  Hankasalmen kunta
  Joutsan kunta
  Jyväskylän kaupunki
  Jämsän kaupunki
  Kannonkosken kunta
  Karstulan kunta
  Keuruun kaupunki
  Kinnulan kunta
  Kivijärven kunta
  Konneveden kunta
  Kyyjärven kunta

  Laukaan kunta
  Luhangan kunta
  Multian kunta
  Muuramen kunta
  Petäjäveden kunta
  Pihtiputaan kunta
  Saarijärven kaupunki
  Toivakan kunta
  Uuraisten kunta
  Viitasaaren kaupunki
  Äänekosken kaupunki

Pirkanmaan sairaanhoitopiiriin kuuluva Jämsän kaupunki liittyy Keski-Suomen hyvinvointialueeseen 1. tammikuuta 2023.  Vuoden 2022 huhtikuussa hyvinvointialueella asui 272 359 asukasta.

Aluevaltuusto 
Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Keski-Suomen aluevaltuustoon valittiin 69 valtuutettua.

Lähteet

Aiheesta muualla 

 Keski-Suomen hyvinvointialue 2023 (verkkosivut)

Suomen hyvinvointialueet
Melodifestivalen 1987

Melodifestivalen 1987 oli Ruotsissa järjestetty laulukilpailu, jossa valittiin Ruotsin edustaja vuoden 1987 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1502 kappaletta. Niistä 12 valittiin finaaliin, joka pidettiin 21. helmikuuta Lisebergshallenissa Göteborgissa. Finaalissa voittajan valitsivat kaksikierroksisessa äänestyksessä yhdeksän eri ikäryhmistä koostuvaa raatia. Ensimmäisellä kierroksella raadit valitsivat kuusi kappaletta toiselle kierrokselle. Toisella kierroksella raadit äänestivät voittajan. Kilpailun voitti Lotta Engberg kappaleella Fyra Bugg & en Coca Cola. Kuitenkin, koska kappaleessa mainittiin tuotemerkkejä, kappaleen nimeä ja sanoitusta jouduttiin muuttamaan kansainvälistä Eurovision laulukilpailua varten, ja kansainvälisestä kilpailua varten kappale uudelleennimettiin nimellä Boogaloo. Parin säästövuoden jälkeen elävä orkesteri palasi takaisin kilpailuun.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Pistetaulukko

Lähteet
http://natfinals.50webs.com/70s_80s/Sweden1987.html
https://eurovisionworld.com/national/sweden/melodifestivalen-1987

Eurovision laulukilpailu 1987
Ruotsi Eurovision laulukilpailussa
Melodifestivalen
Jussintori

Jussintori on Hyvinkään keskustassa sijaitseva liikerakennus, joka valmistui vuonna 1981 Valtionrautateiden entisen keskuspuutarhan alueelle. Se oli Hyvinkään ensimmäinen kauppakeskus. Nykyään rakennuksessa toimii pienyrityksiä, kahvila sekä Hyvinkään taidemuseo. Jussintori sijaitsee Hyvinkään ydinkeskustassa Hämeenkadun varrella Kirjastoaukion länsipuolella ja Hyvinkään torin pohjoispuolella, vastapäätä Ahjon liikerakennusta.

Jussintori, joka paikallisesti tunnetetaan nimellä Jussari, oli nuorison suosima kokoontumispaikka 1980- ja 1990-luvuilla. Vuonna 2022 Hyvinkään kaupunginmuseo ja Hyvinkään taidemuseo siirtyivät samoihin tiloihin Jussintorin liikerakennuksessa. Museokeskus Taika avattiin alkuvuodesta 2022.

Lähteet

Hyvinkään rakennukset ja rakennelmat
Melodifestivalen 1986

Melodifestivalen 1986 oli Ruotsissa järjestetty laulukilpailu, jossa valittiin Ruotsin edustaja vuoden 1986 Eurovision laulukilpailuun. Kilpailu pidettiin 22. maaliskuuta Cirkuksessa Tukholmassa. Voittajan valitsivat kaksikierroksisessa äänestyksessä yhdeksän eri ikäryhmistä koostuvaa raatia. Ensimmäisellä kierroksella raadit äänestivät viisi kappaletta toiselle kierrokselle, ja toisella kierroksella raadit äänestivät voittajan. Kilpailun voitti duo Lasse Holm & Monica Törnell kappaleella E' de' det här du kallar kärlek?. Orkesteria ei käytetty, vaan kappaleet esitettiin ensimmäisellä kierroksella live-esitysten sijaan musiikkivideomuodossa ja toisella kierroksella taustanauhojen kera.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Pistetaulukko

Lähteet
http://natfinals.50webs.com/70s_80s/Sweden1986.html
https://eurovisionworld.com/national/sweden/melodifestivalen-1986

Eurovision laulukilpailu 1986
Ruotsi Eurovision laulukilpailussa
Melodifestivalen
Hyvinkään tori

Hyvinkään kauppatori on Hyvinkäällä sijaitseva aukio ja tori. Se sijaitsee Hyvinkään keskustassa Hämeenkadun ja Kirjastopolun välissä. Torin laidalla sijaitsevat Hyvinkääsali, Jussintorin liikerakennus ja Kirjastoaukion puisto.

Hyvinkään torilla järjestetään säännöllisesti toritapahtumia ja torimyyntiä. Kauppakeskus Willan avautumisen myötä toritoimintaa on siirtynyt myös lähemmäksi kauppakeskusta Willantorille.

Lähteet

Hyvinkää
Suomen aukiot
Valtionrautateiden keskuspuutarha

Valtionrautateiden keskuspuutarha eli VR:n keskuspuutarha oli Valtionrautateiden perustama ja ylläpitämä puutarha. Se oli VR:n ensimmäinen puutarha. Se perustettiin vuonna 1873 Hyvinkäälle Suomen ensimmäisen rautatien, Helsinki-Hämeenlinna-radan, puoliväliin. Puutarhassa kehitettiin myös uusia lajikkeita, kuten Hyvinkään mukaan nimetty rautatienomenapuu (Malus ’Hyvingiensis’). Hyvinkäältä käsin myös määriteltiin asemien kasvi-istutuksia ympäri Suomen.

VR:n puutarha sijaitsi alun perin nykyisen Jussintorin liikerakennuksen paikalla. Hyvinkään kasvaessa se siirtyi Tuusulan Nuppulinnaan, jossa se toimi vuoteen 2002 asti. Tämän jälkeen puutarhatoiminta päättyi.

Lähteet

Hyvinkään historia
VR-Yhtymä
Suomen kasvitieteelliset puutarhat
Nuppulinna

Nuppulinna on kylä Tuusulassa lähellä Järvenpään rajaa. Nuppulinnassa asuu noin 1 000 henkilöä. Se tunnetaan parhaiten Nuppulinnan rautatieasemasta, joka oli toiminnassa vuodesta 1886 vuoteen 2016 asti ja joka palveli myös lähikylien eli Kellokosken ja Huikon asukkaita.

Nuppulinna on maaseutumainen kylä, joka on Tuusulan kaukaisimpia kolkkia. Nuppulinnassa toimi VR:n keskuspuutarha vuosina 1962-2002; puutarha muutti Nuppulinnaan Hyvinkään Jussintorilta Hyvinkään kasvun myötä.

Lähteet 

Tuusulan kylät
Regensburgin piirikunta

Regensburgin piirikunta () on Oberpfalzin halintopiirissä sijaitseva piirikunta Baijerin osavaltiossa Saksassa. Sen pinta-ala on 1 391,7 neliökilometriä, ja siihen kuuluu 41 kuntaa. Piirikunnan väkiluku oli vuoden 2020 lopussa 194 275. Piirikunnan keskus on itse piirikuntaan kuulumaton Regensburg. Suurin piirikuntaan kuuluva kaupunki on Neutraubling.

Väkiluvun kehitys 
1970: 121 565
1980: 138 638
1990: 153 293
2000: 176 067
2010: 183 796
2020: 194 275

Lähde:

Lähteet

Aiheesta muualla 

 Piirikunnan verkkosivut 

Baijerin piirikunnat
Melodifestivalen 1985

Melodifestivalen 1985 oli Ruotsissa järjestetty laulukilpailu, jossa valittiin Ruotsin edustaja vuoden 1985 Eurovision laulukilpailuun. Kilpailu pidettiin 2. maaliskuuta SVT:n tv-studioissa Malmössä. Voittajan valitsivat yhdeksän eri ikäryhmien muodostamaa raatia kaksikierroksisessa äänestyksessä. Ensimmäisellä kierroksella raadit valitsivat viisi kappaletta toiselle kierrokselle, ja toisella kierroksella raadit äänestivät voittajan. Kilpailun voitti Kikki Danielsson kappaleella Bra vibrationer. Orkesteria ei säästösyistä tämän vuoden kilpailussa käytetty, vaan kaikki kappaleet esitettiin taustanauhojen kera.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Pistetaulukko

Lähteet
http://natfinals.50webs.com/70s_80s/Sweden1985.html
https://eurovisionworld.com/national/sweden/melodifestivalen-1985

Eurovision laulukilpailu 1985
Ruotsi Eurovision laulukilpailussa
Melodifestivalen
Melodifestivalen 1984

Melodifestivalen 1984 oli Ruotsissa järjestetty laulukilpailu, jossa valittiin Ruotsin edustaja vuoden 1984 Eurovision laulukilpailuun. Kilpailu pidettiin 25. helmikuuta Lisebergshallenissa Göteborgissa. Kymmenen kappaleen kilpailun voittajan valitsivat eri ikäryhmistä koostuneet raadit kaksikierroksisessa äänestyksessä. Ensimmäisellä kierroksella raadit valitsivat viisi kappaletta toiselle kierrokselle. Toisella kierroksella raadit äänestivät voittajan. Kilpailun voitti yhtye Herreys kappaleella Diggi-loo diggi-ley. Kappale voitti myös kansainvälisen Eurovision laulukilpailun.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Pistetaulukko

Lähteet
http://natfinals.50webs.com/70s_80s/Sweden1984.html
https://eurovisionworld.com/national/sweden/melodifestivalen-1984

Eurovision laulukilpailu 1984
Ruotsi Eurovision laulukilpailussa
Melodifestivalen
Tick-Tock

Tick-Tock tai Tick Tock voi tarkoittaa seuraavia:

 Intel Tick-Tock, Intelin suorittimien kehittämismalli
 ”Tick Tock”, Marija Jaremtšukin kappale, Ukrainan edustaja Eurovision laulukilpailussa 2021
 ”Tick Tock”, Albinan kappale, Kroatian edustaja Eurovision laulukilpailussa 2021
 ”Tick Tock”, Clean Banditin ja Mabelin kappale vuodelta 2020.
Melodifestivalen 1983

Melodifestivalen 1983 oli Ruotsissa järjestetty laulukilpailu, jossa valittiin Ruotsin edustaja vuoden 1983 Eurovision laulukilpailuun. Kilpailuun valittiin kymmenen kappaletta. Kilpailu pidettiin Palladium-kulttuurirakennuksessa Malmössä 26. helmikuuta. Voittajan valitsivat 11 ympäri Ruotsia kokoontunutta alueraatia kahdella kierroksella. Ensimmäisellä kierroksella raadit valitsivat Viisi kappaletta toiselle kierrokselle, jossa voittaja äänestettiin. Kilpailun voitti Carola Häggkvist kappaleella Främling, joka oli toisella kierroksella kaikkien alueraatien suosikki.

Tulos

Ensimmäinen kierros
''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

Toinen kierros

Pistetaulukko

Lähteet
http://natfinals.50webs.com/70s_80s/Sweden1983.html
https://eurovisionworld.com/national/sweden/melodifestivalen-1983

Eurovision laulukilpailu 1983
Ruotsi Eurovision laulukilpailussa
Melodifestivalen
Elizabeth Acevedo

Elizabeth Acevedo on dominikaanilais-yhdysvaltalainen kirjailija ja runoilija.

Acevedon esikoisteos The Poet X (suom. Runoilija X) nousi The New York Timesin bestseller-listalle. Acevedo sai teoksesta National Book Awardin nuortenkirjallisuuden sarjassa vuonna 2018. Vuonna 2019 hänelle myönnettiin teoksesta myös  Michael L. Printz -palkinto ja arvostettu brittiläinen kirjallisuuspalkinto, Carnegie-mitali. Acevedo on voittanut myös lavarunouden National Poetry Slamin ja Beltway Grand Slamin.

Acevedo asuu Washington D.C.:ssä. Hän on dominikaanilaisten maahanmuuttajien lapsi. Ennen esikoisteoksensa julkaisua hän työskenteli englanninopettajana Marylandissä. Hän on suorittanut kandidaatin tutkinnon esittävissä taiteissa George Washingtonin yliopistossa ja maisterin tutkinnon luovassa kirjoittamisessa Marylandin yliopistossa.

Suomennetut teokset

Lähteet

Aiheesta muualla
 Elizabet Acevedon verkkosivut 

Yhdysvaltalaiset nuortenkirjailijat
Elävät henkilöt
Syntymävuosi puuttuu
Melodifestivalen 1982

Melodifestivalen 1982 oli Ruotsissa järjestetty laulukilpailu, jossa valittiin Ruotsin edustaja vuoden 1982 Eurovision laulukilpailuun. Kilpailuun valittiin kymmenen kappaletta ja se pidettiin 27. helmikuuta Liseberghallenissa Göteborgissa. Voittajan valitsivat yhdeksän eri ikäryhmien muodostamaa raatia.

Äänestys pidettiin kaksiosaisena. Ensimmäisellä kierroksella kukin raati antoi yhden äänen viidelle kappaleelle, jotka se halusi toiselle kierrokselle. Toisella kierroksella kukin raati pisteytti kappaleet kaavalla 1-2-4-6-8. Kilpailun voitti yhtye Chips kappaleella Dag efter dag.

Tulos

Ensimmäinen kierros
''Toiselle kierrokselle päässeet värjätty.

Pistetaulukko

Toinen kierros

Pistetaulukko

Lähteet
http://natfinals.50webs.com/70s_80s/Sweden1982.html
https://eurovisionworld.com/national/sweden/melodifestivalen-1982

Eurovision laulukilpailu 1982
Ruotsi Eurovision laulukilpailussa
Melodifestivalen
Melodifestivalen 1981

Melodifestivalen 1981 oli Ruotsissa järjestetty laulukilpailu, jossa valittiin Ruotsin edustaja vuoden 1981 Eurovision laulukilpailuun. Kilpailuun valittiin viisi kappaletta, ja se pidettiin 21. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin antoi kappaleille pisteitä kaavalla 1-2-4-6-8. Kilpailun voitti Björn Skifs kappaleella Fångad i en dröm.

Tulos

Pistetaulukko

Lähteet
http://natfinals.50webs.com/70s_80s/Sweden1981.html
https://eurovisionworld.com/national/sweden/melodifestivalen-1981

Eurovision laulukilpailu 1981
Ruotsi Eurovision laulukilpailussa
Melodifestivalen
Cuorgnè

Cuorgnè () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 9 413 asukasta.

Lähteet

Aiheesta muualla

Torinon metropolikaupungin kunnat
Negatiiviset Nuoret (albumi)

Negatiiviset Nuoret on saman nimisen yhtyeen 21. huhtikuuta 2017 julkaistu debyyttialbumi. Albumista ilmestyy vinyylipainos 11. maaliskuuta 2022.

Kappaleet

Arvostelut 
 Soundi:

Lähteet 

Suomalaiset albumit
Vuoden 2017 esikoisalbumit
Liina Kersna

Liina Kersna (s. 3. huhtikuuta 1980 Tallinna) on virolainen reformipuolueen poliitikko. Hän oli Viron opetus- ja tiedeministeri vuosina 2021–2022. Tätä ennen hän oli edustaja riigikogussa vuosina 2015–21. Kersna on opiskellut Tarton yliopistossa journalismia, suhdetoimintaa ja koulutuksen järjestämistä. Vuosina 1998–2002 hän työskenteli Viron radiossa toimittajana.

Kesäkuusta heinäkuuhun 2022 Kersna toimi myös Viron kulttuuriministerinä, kun pääministeri Kaja Kallas erotti keskustapuolueen ministerit.

Yksityiselämä
Kersna on naimisissa ja hänellä on poika.

Lähteet

Aiheesta muualla
 Liina Kersna Viron hallituksen verkkosivuilla 
 Liina Kersna Viron koulutus- ja tiedeministeriön verkkosivuilla 
 Liina Kersna Reformipuolueen verkkosivuilla  

Viron opetusministerit
Viron kulttuuriministerit
Riigikogun jäsenet
Viron reformipuolueen poliitikot
Virolaiset toimittajat
Vuonna 1980 syntyneet
Elävät henkilöt
Saatana kutsuu minua

Saatana kutsuu minua on Marja-Liisa Huhdan ohjaama ja Kirkon AV-toimituksen tuottama lyhyt valistuselokuva. Sitä markkinoitiin dokumenttina, mutta suuri osa elokuvasta on käsikirjoituksen mukaan näyteltyä tarinankerrontaa. Saatetekstin mukaan ”ohjelma kertoo kuinka tavallinen nuori huomaamattaan joutuu mukaan saatananpalvojien toimintaan” ja perustuu ”liikkeessä mukana olleen tytön kokemuksiin”.

Lyhytelokuvan taustalla vaikutti Yhdysvalloista 1990-luvun alussa Suomeen levinnyt saatananpalvontapaniikki. Se oli salaliittoteoria, joka väitti saatananpalvojien salaisen kultin hyväksikäyttävän lapsia ja nuoria. Videokasetista tuli suosittu, ja sitä myytiin ja vuokrattiin kouluihin suuria määriä. Ohjelmaa katsottiin mm. uskonnontunneilla, ja vuoteen 1996 mennessä siitä oli tullut kirkon myydyin video. Lyhytelokuva näytettiin myös Ylen Koulu-TV:ssä.

Saatana kutsuu minua kertoo 11-vuotiaasta koulukiusatusta tytöstä, jonka tueksi toinen tyttö asettuu. Tyttö kysyy päähenkilöltä: ”Haluuks sä tulla yhtä voimakkaaks ku mä?” Tämän jälkeen päähenkilö ajautuu vähitellen mukaan saatananpalvojien toimintaan. Toimintaan kuuluu itsetuhoista käyttäytymistä, lesboseksiä, alkoholin ja huumeiden käyttöä sekä veren uhraamista Saatanalle. Kolme vuotta jatkuneen saatananpalvonnan jälkeen päähenkilö joutuu mielisairaalaan. Kertomuksen lomaan on sommiteltu todellisten henkilöiden haastatteluja. Rikosylikomisario esimerkiksi kertoo poliisin tutkivan useita henkirikoksia, joista epäillään saatananpalvojia. Psykiatrinen sairaanhoitaja puolestaan kehottaa kysymään potilailta, onko Jeesus Jumalan poika, jotta saataisiin varmuus, onko kyse psyykkisestä sairaudesta vai saatananpalvonnasta. Lopussa haastatellaan päähenkilön esikuvana toimineen tytön äitiä, joka toivoo perheen vielä joskus palaavan ehjäksi.

1990-luvun lasten ja nuorten parissa Saatana kutsuu minua on saanut kulttimaineen, ja YouTubesta sitä on katsottu yli 70 000 kertaa.

Lähteet 

Suomalaiset dokumenttielokuvat
Vuoden 1994 suomalaiset elokuvat
Saatananpalvontapaniikki
Lars-Eric Bergstén

Lars-Eric Ole "Eurico" Bergstén (13. elokuuta 1913 Helsinki – 6. maaliskuuta 1999 São Paulo, Brasilia) oli suomalainen helluntailiikkeen pastori ja lähetyssaarnaaja.  Sota-aikana Bergstén palveli lääkintämiehenä ja toimi ruotsinkielisen Filadelfia-seurakunnan johtajana. Bergstén perheineen aloitti lähetystyön Brasiliassa vuonna 1948. Bergsténin lähetystyötehtävä Brasiliassa oli erittäin merkittävä ja hän saavutti arvostetun aseman raamatunopettajana ja hengellisenä johtajana.

Elämä ja ura 
Lars-Eric Bergstén syntyi Helsinigissä vuonna 1913 luterilaiseen perheeseen. Bergstén tuli uskoon 17-vuotiaana osallistuessaan evankeliselle nuorisoleirille ja teki päätöksen Jeesuksen seuraamisesta. Vuonna 1936 Bergstén meni naimisiin Ester Lindforsin kanssa, joka työskenteli evankelistana. Bergsténeille syntyi viisi lasta: Nils Göran, Ulla, Gitta, Else ja Ruy. 1930-luvulla Bergstén työskenteli saarnaajana Sulvalla ja Koivulahdessa. Vuonna 1942 Bergstén kutsuttiin Helsingin Filadelfia-seurakunnan pastoriksi. Bergstén toimi kirkon johdossa sota-aikaan, joka muodosti vaikeuksia. Bergsténin aikaan Filadelfia-seurakunta kasvoi 200 jäsenestä tuhanteen.

Bergsténit lähtivät lähetystyöhön Brasiliaan syyskuussa 1948. Ensimmäisen sopetumisvuotensa he viettivät Belo Horizontessa tutustuen Assemblies of Godin työhön. Tämän jälkeen Bergsténit toimivat Salvadorissa (1949–1956), São Paulossa (1961–1967) ja Rio de Janeirossa (1967–1973). Lyhyempien asuinpaikkojen jälkeen Bergsténit muuttivat vuonna 1978 asumaan São Pauloon.

Bergsténiä on luonnehdittu innokkaaksi ja yksilöstä kiinnostuneeksi saarnaajaksi. Bergsténin julistamisessa oli herätyssävy ja hänellä oli rikas rukouselämä. Bergstén on saanut osakseen suurta kunnioitusta Brasiliassa. Bergsténin vaimo Ester kuoli auto-onnettomuudessa vuonna 1987. Bergstén vieraili Suomessa säännöllisesti. Bergstén kuoli São Paulo maaliskuussa 1999.

Teokset 
Bergstén on kirjoittanut 35 kommenttia CPAD:n lehteen sekä viisi teologista opetuskirjaa. Kirjat koottiin vuonna 1999 yhdeksi teokseksi Teologia Sistemática.

Lähteet

Viitteet 

Suomen helluntaiherätyksen lähetystyöntekijät
Suomalaiset helluntailaiset pastorit
Vuonna 1913 syntyneet
Vuonna 1999 kuolleet